የጎንደር ዩኒቨርሲቲ የትምህርት ቤት ምገባን ለማጠናከር ድጋፍ አደረገ፡፡
ሕጻናት በቂና ተመጣጣኝ ምግብን አለማግኘታቸው በአካል ብቃት የተሟሉ ካለማድረጉም በላይ በትምህርት አቀባበላቸው ላይም ጉልህ ተፅዕኖ እንደሚያሳድር ጥናቶች ያመላክታሉ።ከቅርብ ጊዜያት ወዲህ የሕጻናትን የአመጋገብ ሥርዓት ለማስተካከል እንዲረዳ የተለያዩ የመንግሥት ትምህርት ቤቶች የምገባ መርሀ ግብሮችን ቀርጸው በሕጻናት ቢያንስ በቁርስ ሰዓት ገንቢ ምግቦችን እንዲመገቡ ይደረጋል።በጎንደር ከተማ አስተዳደር የሚገኘው የጻዲቁ ዮሐንስ አንደኛ ደረጃ ትምህርት ቤት በመደበኛ፣ በልዩ ፍላጎትና አካትቶ ትምህርት ተማሪዎችን ያስተምራል፡፡ ከእነዚህ ውስጥ በርካታ በዝቅተኛ የኑሮ ደረጃ የሚገኙ ቤተሰቦች ያሏቸው ሕጻናት ይገኙበታል። ሕጻናቱም የቤተሰብ ሁኔታቸው ተመዝኖ በዝቅተኛ የኑሮ ደረጃ የሚገኙት በምገባ መርሀ ግብሩ እንዲታቀፉ ተደርጓል።ለዚህ ምገባ እንዲውሉም የወተት ላሞችን በማዘጋጀት ለተማሪዎች ወተት ያቀርባል፤ የጎንደር ዩኒቨርሲቲም የምገባ ሥርዓቱን ያግዙ ዘንድ ለትምህርት ቤቱ አራት የወተት ጊደሮችን ለግሷል።